ai4bharat/Pralekha huggingface dataset:
যুবওক্রীড়াবিষয়কমন্ত্রক
ভারতের জল ক্রীড়াবিদরা পারালিম্পিক গেমস-এ সেরা প্রদর্শনের ব্যাপারে আত্মবিশ্বাসী
নতুন দিল্লি, ২৩ আগষ্ট,২০২১
উল্লেখযোগ্য বিষয় সমূহ-ভারতের তিনজন জল ক্রীড়াবিদের মধ্যে দুজন পুরুষ সাঁতারু এবং একজন মহিলা নৌকা বাইচ প্রতিযোগী রয়েছেন।সুযশ যাদবের এটি দ্বিতীয় প্যারা অলিম্পিক গেমস। অন্যদিকে, নিরঞ্জন মুকুন্ডম এবং প্রাচী যাদব এই প্রথম প্যারালিম্পিকে যোগ দিয়েছেন।বিদেশে প্রকাশ ঘটাতে সুযশকে ভারত সরকার থেকে সহায়তা দেওয়া হয়েছে।নিরঞ্জনের ৬০ টি আন্তর্জাতিক খেলায় পদক রয়েছে, তিনি একমাত্র প্যারা সুইমার যিনি ৫০ টি পদক পাওয়ার মাত্রা অতিক্রম করেছেন।২৬ বছরের প্রাচী যাদব একমাত্র ভারতীয় খেলোয়াড় যে প্যারা অলিম্পিক গেমসে নৌকা বাইচে অংশ নিয়েছেন।
টোকিওতে অনুষ্ঠিত প্যারা অলিম্পিক গেমসের ভারতের তিনজন জল ক্রীড়াবিদ তাদের সেরা ক্রীড়া কৌশল প্রদর্শনের ক্ষেত্রে সম্পূর্ণ আশাবাদী। এই তিনজনের মধ্যে দুজন পুরুষ সাঁতারু এবং একজন মহিলা নৌকা বাইচ প্রতিযোগী রয়েছেন।
সুযশ যাদবের এটি দ্বিতীয় প্যারা অলিম্পিক গেমস। অন্যদিকে, নিরঞ্জন মুকুন্ডম এবং প্রাচী যাদব এই প্রথম প্যারালিম্পিকে যোগ দিয়েছেন।
এই তিনজনই অলিম্পিক পোডিয়াম স্কিম-এর একটি অংশ।
সুযশ যাদব ২০১৮ সালে জাকার্তায় অনুষ্ঠিত এশিয়ান গেমসে ৩২.৭১ সেকেন্ডে ৫০ মিটার বাটারফ্লাই সাঁতারে জয়ী হয়েছিলেন। টোকিও প্যারা অলিম্পিকে সুযশ ২০০ মিতার সাঁতারে ব্রোঞ্জ পদক অর্জন করেছে।
এই সাঁতারু ২০১৮ সালে একলব্য এবং ২০২০ সালে অর্জুন পুরস্কার পেয়েছেন।
নিরঞ্জন মুকুন্ডমের ৬০ টি আন্তর্জাতিক খেলায় পদক রয়েছে, তিনি একমাত্র প্যারা সুইমার যিনি ৫০ টি পদক পাওয়ার মাত্রা অতিক্রম করেছেন।
অন্যদিকে, ২৬ বছরের প্রাচী যাদব ভারতের একমাত্র প্রতিযোগী যে টোকিও প্যারা অলিম্পিকে নৌকা বাইচে অংশ নিয়েছে। প্রাচী ভোপালে মায়াঙ্ক সিং ঠাকুরের কাছ থেকে প্রশিক্ষণ নিয়েছেন।
CG/ SB
(Visitor Counter : 214
কেন্দ্রীয়মন্ত্রিসভা
ভারত ও অস্ট্রেলিয়ার মধ্যে পণ্য আমদানি-রপ্তানি ব্যবস্থাকে আরও সহজ করে তুলতে পারস্পরিক স্বীকৃতি ব্যবস্থা কার্যকর করতে সম্মতি দিল কেন্দ্রীয় মন্ত্রিসভা
চুক্তি স্বাক্ষরের দিন থেকেই এই ব্যবস্থা কার্যকর হবে
নয়াদিল্লি, ১৬ আগস্ট ২০২৩
পারস্পরিক স্বীকৃতিদান সম্পর্কিত একটি চুক্তি ব্যবস্থা  বাস্তবায়িত করার লক্ষ্যে একটি প্রস্তাব আজ অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। ভারতের রাজস্ব দপ্তরের পরোক্ষ কর ও কাস্টমস পর্ষদ  এবং অস্ট্রেলিয়া সরকারের স্বরাষ্ট্র দপ্তরের মধ্যে সমন্বয়ের ভিত্তিতে এই ব্যবস্থা চালু হবে। দু’দেশের পক্ষ থেকে যে তারিখে এই ব্যবস্থা স্বাক্ষরিত হবে সেদিন থেকে সেটি কার্যকর হবে। দু’দেশের কাস্টমস কর্তৃপক্ষের সম্মতিক্রমে এমআরএ-র খুঁটিনাটি চূড়ান্ত করা হয়েছে।
এই চুক্তি তথা ব্যবস্থার আওতায় দু’দেশ থেকে পণ্য আমদানি-রপ্তানির বিষয়টি আরও সহজ হয়ে উঠবে। ভারতের রপ্তানিকারকরা অস্ট্রেলিয়ায় পণ্য পরিবহণের কাজে বিশেষ সুবিধা পাবেন এই ব্যবস্থাটি কার্যকর হলে। এর মধ্য দিয়ে দু’দেশের মধ্যে বাণিজ্যিক লেনদেন সম্পর্ক আরও জোরদার হয়ে উঠবে বলে আশা করা হচ্ছে।
AC/SKD/DM
(
শিল্পওবাণিজ্যমন্ত্রক
পিএম গতিশক্তি নতুন গতি পেয়েছে : ক্ষমতা সম্পন্ন সচিব গোষ্ঠীর প্রথম বৈঠক অনুষ্ঠিত হয়েছে
নয়াদিল্লী, ১৮ ডিসেম্বর, ২০২১
কেন্দ্র ক্যাবিনেট সচিবের নেতৃ্ত্বে পরিকাঠামো নির্মাণের সঙ্গে যুক্ত এ ধরণের ২০টি মন্ত্রকের সচিবদের নিয়ে একটি বিশেষ ক্ষমতা সম্পন্ন গোষ্ঠী তৈরি করেছে। পিএম গতিশক্তির বাস্তবায়নে নজরদারি চালানোই এই গোষ্ঠীর কাজ। ক্যাবিনেট সচিবের নেতৃত্বে গোষ্ঠীর প্রথম বৈঠকে নীতি আয়োগের মুখ্য কার্যনির্বাহী আধিকারিক বিশেষ আমন্ত্রিত হিসেবে উপস্থিত ছিলেন। পিএম গতিশক্তির অধীনে এ পর্যন্ত নানান কাজের অগ্রগতি বৈঠকে খতিয়ে দেখা হয়।
দেশে বিভিন্ন অর্থনৈতিক অঞ্চলের মধ্যে বহুস্তরীয় যোগাযোগ ব্যবস্থা গড়ে তুলতে প্রধানমন্ত্রী শ্রী নরেন্দ্র মোদী পিএম গতিশক্তি ন্যাশনাল মাস্টার প্ল্যানের সূচনা করেন। পণ্য পরিবহণ খাতে ব্যয় কমানোই এই পরিকল্পনার উদ্দেশ্য। বর্তমানে ভারতে পণ্য পরিবহণের জন্য মোট অভ্যন্তরীণ উৎপাদনের ১৩ শতাংশ এই খাতে ব্যয় করা হয়। অথচ উন্নত দেশগুলিতে পণ্য পরিবহণে ব্যয়ের পরিমাণ মোট অভ্যন্তরীণ উৎপাদনের ৮ শতাংশ। দেশে উৎপাদন শিল্পে প্রতিযোগিতার ক্ষমতা বৃদ্ধি করতে, কৃষকরা যাতে ফসলের আরও ভালো দাম পান এবং উপভোক্তারা যাতে অপেক্ষাকৃত সস্তায় জিনিস কিনতে পারেন তার জন্য সরকার সর্বদাই সচেষ্ট। এ কারণে পণ্য পরিবহণ বাবদ ব্যয় কমাতে কেন্দ্র উদ্যোগী হয়েছে।
ন্যাশনাল মাস্টার প্ল্যানটি তৈরি করেছে ভাস্করাচার্য ইন্সটিটিউট ফর স্পেস অ্যাপ্লিকেশন্স অ্যান্ড জিওইনফোমেটিক্স। এই সংস্থা বিশেষ ক্ষমতা সম্পন্ন সচিবদের গোষ্ঠীকে জানিয়েছে তারা তথ্যের ৩০০টি স্তর চিহ্নিত করেছে। এ কাজে ভৌগলিক তথ্য ব্যবস্থাপনা বা জিওগ্র্যাফিক ইনফরমেশন সিস্টেমের সাহায্য নেওয়া হয়েছে। বৈঠকে সচিবদের গোষ্ঠীকে আরও জানানো হয়েছে যে সমস্ত কেন্দ্রীয় মন্ত্রক এবং বেশিরভাগ রাজ্য সরকার এই স্তর তৈরিতে প্রয়োজনীয় তথ্য সরবরাহ করবে বলে সিদ্ধান্ত নিয়েছে ।
পিএম গতিশক্তির বাস্তবায়নের দায়িত্বে রয়েছে শিল্পোৎসাহ ও অভ্যন্তরীণ বাণিজ্য দপ্তর। এই দপ্তর বৈঠকে বিভিন্ন কাজের নজরদারি ও সমন্বয় সাধনের জন্য কি কি প্রশাসনিক উদ্যোগ নেওয়া হয়েছে সে বিষয়ে বিস্তারিত জানিয়েছে। কেন্দ্রের ৭টি মন্ত্রকের প্রতিনিধিদের নিয়ে নেটওয়ার্ক প্ল্যানিং গ্রুপ তৈরি হয়েছে। এই গোষ্ঠীকে পেশাদারদের নিয়ে তৈরি উচ্চ ক্ষমতাসম্পন্ন আর একটি গোষ্ঠী সাহায্য করবে।
সচিবদের নিয়ে গঠিত বিশেষ ক্ষমতা সম্পন্ন গোষ্ঠী বৈঠকে বেশ কয়েকটি গুরুত্বপূর্ণ সিদ্ধান্ত নিয়েছে। আর্থিক ব্যবস্থাপনা সংক্রান্ত বিভিন্ন মন্ত্রক পরিকাঠামো ক্ষেত্রে যেসব ঘাটতির কথা উল্লেখ করেছে সেগুলির সমাধানের জন্য সংশ্লিষ্ট পরিকাঠামো মন্ত্রক আগামী অর্থবর্ষে প্রয়োজনীয় ব্যবস্থা নেবে। এই ঘাটতিগুলিকে দ্রুত শনাক্ত করার জন্য দেশজুড়ে সব অর্থনৈতিক অঞ্চলগুলির মধ্যে বহুস্তরীয় যোগাযোগ ব্যবস্থা গড়ে তোলার বিষয় নিয়ে সমীক্ষার কাজ চলছে। এই পদ্ধতিতে পণ্য পরিবহণের ক্ষেত্রে কোনো বিশেষ কারণের জন্য যদি ব্যয় বেড়ে যায় তাহলে সেটিকে চিহ্নিত করে প্রয়োজনীয় ব্যবস্থা নেওয়া হবে যাতে সংশ্লিষ্ট খাতে ব্যয় কম হয়।
সচিবদের গোষ্ঠী ডিজিটাইজেশনের প্রয়োজনীয়তার ওপর বিশেষ গুরুত্ব দিয়েছে। তথ্য সংক্রান্ত ব্যবস্থাপনার মধ্যে সমন্বয় ঘটানোর জন্য বিভিন্ন পদক্ষেপ নেওয়া হয়েছে। সচিবদের গোষ্ঠী পণ্য পরিবহণের ব্যয় হ্রাসের জন্য সব মন্ত্রকের সঙ্গে আলোচনার ওপরও গুরুত্ব দিয়েছে।
CG/CB/NS
(Visitor Counter : 149
প্রতিরক্ষামন্ত্রক
প্রতিরক্ষা উৎপাদন এই প্রথম ১ লক্ষ কোটি টাকার লক্ষ্যসীমা ছাপিয়ে গেল
২০২২-২৩ অর্থ বছরে এই উৎপাদনের পরিমাণ দাঁড়িয়েছে প্রায় ১ লক্ষ ৭ হাজার কোটি টাকা, ২০২১-২২ অর্থ বছরের তুলনায় যা ১২ শতাংশ বেশি
নয়াদিল্লি, ১৯ মে, ২০২৩
প্রতিরক্ষা মন্ত্রকের নিরলস প্রয়াসের ফলে ২০২২-২৩ অর্থ বছরে প্রতিরক্ষা উৎপাদনের মূল্য এই প্রথম ১ লক্ষ কোটি টাকা ছাপিয়ে গেল। বর্তমানে এই উৎপাদন মূল্য দাঁড়িয়েছে ১ লক্ষ ৬ হাজার ৮০০ কোটি টাকা। বেসরকারি প্রতিরক্ষা উৎপাদন কোম্পানিগুলি থেকে অবশিষ্ট পরিসংখ্যান পাওয়া পর্যন্ত এই মূল্য আরও বৃদ্ধি পাবে। ২০২২-২৩ অর্থ বছরে প্রতিরক্ষা উৎপাদনের বর্তমান মূল্য ২০২১-২২ অর্থ বছরের তুলনায় ১২ শতাংশের বেশি ছাপিয়ে গেছে। ঐ সময়কালে এই উৎপাদন মূল্যের পরিমাণ ছিল ৯৫ হাজার কোটি টাকা।
সরকার প্রতিরক্ষা মন্ত্রকের সঙ্গে নিরন্তর কাজ করে চলেছে যাতে করে দেশে প্রতিরক্ষা উৎপাদন প্রসারের পথে বাধাগুলি দূর করা যায়। সরবরাহ শৃঙ্খলে স্টার্ট-আপ এবং এমএসএমই-কে সংযুক্ত করে ব্যবসার স্বাচ্ছন্দ্য অর্জনের লক্ষ্যে একগুচ্ছ নীতিগত সংস্কারও ঘটানো হয়েছে।
এইসব নীতিগত কারণে স্টার্ট-আপ, এমএসএমই এবং শিল্পসমূহ দ্বারা প্রতিরক্ষা নকশা, নির্মাণ ও উৎপাদনে বৃদ্ধি ঘটানো হচ্ছে। এছাড়াও, বিগত ৭-৮ বছরে সরকার সংশ্লিষ্ট শিল্পক্ষেত্রে প্রতিরক্ষা লাইসেন্স প্রদানের কাজ প্রায় ২০০ শতাংশ বৃদ্ধি করেছে। এই সমস্ত ব্যবস্থার ফলে দেশে প্রতিরক্ষা শিল্প তৈরির পরিমন্ডল সম্প্রসারিত হয়েছে এবং বিরাট সংখ্যাক কর্মসংস্থান সম্ভাবনার সৃষ্টি করেছে।
(PG/AB/DM/
প্রধানমন্ত্রীরদপ্তর
আইআইটি গুয়াহাটির সমাবর্তনে প্রধানমন্ত্রী ভাষণ দেবেন
নতুন দিল্লি, ২১ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী মঙ্গলবার ২২শে সেপ্টেম্বর বেলা ১২টার সময় আইআইটি গুয়াহাটির সমাবর্তনে ভিডিও কনফারেন্সের মাধ্যমে ভাষণ দেবেন । অসমের মুখ্যমন্ত্রী শ্রী সর্বানন্দ সোনোয়াল, কেন্দ্রীয় শিক্ষামন্ত্রী শ্রী রমেশ পোখরিয়াল নিশাঙ্ক, কেন্দ্রীয় শিক্ষা প্রতিমন্ত্রী শ্রী সঞ্জয় ধোতরে এবং অন্যান্য বিশিষ্ট জনেরা এই অনুষ্ঠানে উপস্থিত থাকবেন ।
৬৮৭ জন বিটেক এবং ৬৩৭ জন এমটেক সহ মোট ১ হাজার ৮০৩ জন ছাত্র-ছাত্রীকে আগামীকাল ডিগ্রি প্রদান করা হবে ।
(CG/CB/AS
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং কোভিড-১৯ সংক্রমণ বৃদ্ধির প্রেক্ষিতে ৫১টি উচ্চচাপ যুক্ত ইসিএইচএস পলিক্লিনিকে অভিজ্ঞ এবং নির্ভরশীলভাবে যত্ন দিতে দক্ষ এমন অতিরিক্ত ঠিকা কর্মীদের অস্থায়ী ভিত্তিতে নিয়োগের অনুমোদন দিয়েছেন
নয়াদিল্লী, ২৭ এপ্রিল, ২০২১
প্রতিরক্ষা মন্ত্রী শ্রী রাজনাথ সিং কোভিড-১৯ সংক্রমণ বৃদ্ধির প্রেক্ষিতে ৫১টি উচ্চচাপ যুক্ত প্রাক্তন সেনা সাহায্যকারী স্বাস্থ্য প্রকল্প  পলিক্লিনিকে অভিজ্ঞ এবং নির্ভরশীলভাবে যত্ন দিতে দক্ষ এমন অতিরিক্ত ঠিকা কর্মীদের অস্থায়ী ভিত্তিতে নিয়োগের অনুমোদন দিয়েছেন। সুনির্দিষ্ট ইসিএইচএস পলিক্লিনিকগুলির জন্য একজনকরে মেডিকেল আধিকারিক, নার্সিং সহায়িকা, ফার্মাসিস্ট, গাড়ির চালক এবং চৌকিদারকে আগামী তিন মাস স্টেশন সদর দপ্তরে চুক্তিভিত্তিতে নিয়োগ করা হবে। স্বাভাবিক কাজের সময়ের পাশাপাশি রাত্রিকালীন কর্তব্য পালনও করতে হবে তাদের। কলকাতা সহ ৫০টি স্থানে উচ্চচাপ যুক্ত ইসিএইচএস পলিক্লিনিকগুলি অবস্থিত রয়েছে।
এই পদক্ষেপ গ্রহণের ফলে রাত্রিকালিন সময় সংশ্লিষ্ট অঞ্চলে গুরুতর রোগী এবং তাদের ওপর নির্ভরশীল সদস্যদের ক্ষেত্রে তাৎক্ষণিক চিকিৎসা প্রদান সুনিশ্চিত হবে। এই নিয়োগ চলতি বছরের ১৫ আগস্ট পর্যন্ত বলবৎ থাকবে।
SC/SS/NS
(Visitor Counter : 128
কেন্দ্রীয়মন্ত্রিসভা
ভারত ও মরক্কোর মধ্যে বিমান পরিষেবা বিষয়ক চুক্তি অনুমোদন করল কেন্দ্রীয় মন্ত্রিসভা
নয়াদিল্লি, ২৯ আগস্ট, ২০১৮
কেন্দ্রীয় মন্ত্রিসভা ভারত ও মরক্কোর মধ্যে প্রস্তাবিত সংশোধিত বিমান পরিষেবা সংক্রান্ত চুক্তি অনুমোদন করেছে। নতুন এই চুক্তি কার্যকর হলে দু’দেশের মধ্যে বিগত ২০০৪ সালের বিমান চলাচল সংক্রান্ত পুরনো চুক্তিটি বাতিল হয়ে যাবে।
বিমান পরিষেবা সংক্রান্ত এই চুক্তিটি ভারত ও মরক্কর অসামরিক বিমান চলাচল ক্ষেত্রে বিশেষ গুরুত্বপূর্ণ ভূমিকা নেবে। এর ফলে দু’দেশের মধ্যে ব্যবসা-বাণিজ্য, বিনিয়োগ, পর্যটন এবং সাংস্কৃতিক ক্ষেত্রে আদান-প্রদান আরও বৃদ্ধি পাবে। যোগাযোগ বৃদ্ধি পাওয়ার দরুণ বাণিজ্যিক দিক থেকেও ভারত ও মরক্কোর বিমান সংস্থাগুলি লাভবান হবে।
এই চুক্তির উল্লেখযোগ্য দিকগুলি হল, দু’দেশের বিমান সংস্থাগুলি বিভিন্ন ধরণের পরিষেবার জন্য কোড বিনিময় করতে পারবে। ব্যবসা বাড়াতে দু’দেশের বিমান সংস্থাগুলি সমবায়ের ভিত্তিতে বিপণনের জন্য নিজেদের মধ্যে অথবা তৃতীয় পক্ষের সঙ্গে কাজ করতে পারবে। এছাড়া, দু’দেশের ছ’টি করে শহরের যাতায়াতের জন্য বিমান সংস্থাগুলি যে কোন সংখ্যায় বিমান চালাতে পারবে। ভারতের বিমান সংস্থাগুলি মরক্কোর কাসাব্লাঙ্কা, বরাত, মারাকেশ, আগাদির, তাঙ্গীর ও ফেজে এবং মরক্কোর বিমান সংস্থাগুলি ভারতের দিল্লী, মুম্বাই, কলকাতা, চেন্নাই, বেঙ্গালুরু এবং হায়দরাবাদে বিমান চালাতে পারবে।
CG/DM/…
(Visitor Counter : 67
যুবওক্রীড়াবিষয়কমন্ত্রক
এনসিএসএসআর প্রকল্পের আওতায় ক্রীড়া বিজ্ঞান বিভাগ ও খেলাধুলার সময় ব্যবহৃত ওষুধ বিভাগ গড়ে তোলার জন্য ৬টি বিশ্ববিদ্যালয়/প্রতিষ্ঠানকে চিহ্নিত করা হয়েছে : শ্রী অনুরাগ সিং ঠাকুর
নয়াদিল্লী, ৫ আগস্ট, ২০২১
এই প্রকল্পটি স্পোর্টস অথরিটি অফ ইন্ডিয়া  বাস্তবায়িত করছে। দেশে নির্বাচিত কিছু বিশ্ববিদ্যালয়/প্রতিষ্ঠান/মেডিকেল কলেজে এ সংক্রান্ত কাজ করা হচ্ছে। পুরো প্রকল্পের জন্য এ পর্যন্ত ৬২ কোটি ৬১ লক্ষ টাকা দেওয়া হয়েছে।
যুব কল্যাণ ও ক্রীড়া মন্ত্রকের ন্যাশনাল সেন্টার অফ স্পোর্টস সায়েন্সেস অ্যান্ড রিসার্চ  প্রকল্পটির উদ্দেশ্য হল ক্রীড়াবিদদের ভালো পারফরমেন্সের জন্য গবেষণা, উদ্ভাবন এবং প্রয়োজনীয় শিক্ষা ব্যবস্থা গড়ে তুলতে সাহায্য করা। এই প্রকল্পের দুটি দিক রয়েছে : ১) এনসিএসএসআর কেন্দ্র গঠন এবং ২) বাছাই করা কয়েকটি বিশ্ববিদ্যালয়/প্রতিষ্ঠানে ক্রীড়া বিজ্ঞান বিভাগ এবং খেলাধুলার সময় ব্যবহৃত ওষুধ বিভাগ গড়ে তোলা। পুরো প্রকল্পটি স্পোর্টস অথরিটি অফ ইন্ডিয়া  বাস্তবায়িত করছে। এর জন্য এ পর্যন্ত ব্যয় হয়েছে ৬২ কোটি ৬১ লক্ষ টাকা। বরাদ্দ করা অর্থ বিভিন্ন রাজ্যের কথা বিবেচনা করে বন্টন করা হচ্ছেনা। বিভিন্ন সময়ে প্রকল্পের রূপায়ণ মূল্যায়ণ করে পরবর্তী সিদ্ধান্ত নেওয়া হচ্ছে।
এ পর্যন্ত ৬টি বিশ্ববিদ্যালয়/প্রতিষ্ঠান এবং ৫টি মেডিকেল কলেজকে বাছাই করা হয়েছে। এইসব শিক্ষা প্রতিষ্ঠানে অনুমোদন, অধ্যাপক, বিভিন্ন প্রকাশনা, পেটেন্ট প্রাপ্তি, জাতীয় ও আন্তর্জাতিক স্তরে সহযোগিতা বিবেচনা করে এনসিএসএসআর-এর এই প্রকল্পটি বাস্তবায়ন করা হচ্ছে।
এনসিএসএসআর-এর প্রকল্পটির মাধ্যমে সাহায্য করার পাশাপাশি মন্ত্রক বিশিষ্ট ক্রীড়াবিদ দের জন্য গবেষণা ভিত্তিক কিছু উদ্যোগ নিয়েছে। টার্গেট অলিম্পিক পোডিয়াম স্কিম -এর মতো বিষয়গুলিকে অগ্রাধিকার দিয়ে ক্রীড়াবিদদের বর্তমান পারফরমেন্স ও অতীত পারফরমেন্স সংক্রান্ত তথ্যের পর্যালোচনা করা হয়। এছাড়াও আন্তর্জাতিক স্তরে পাওয়া বিভিন্ন তথ্য বিবেচনা করে খেলোয়াড়দের উন্নতির জন্য সাহায্য করা হয়। টপস কোর গ্রুপ এবং অন্যান্য উন্নয়নমূলক কোর গ্রুপের যেসব খেলোয়াড় নির্বাচিত হয়েছেন তাদের প্রশিক্ষণের জন্য মন্ত্রক ন্যাশনাল স্পোর্টস ডেভেলপমেন্ট ফান্ড থেকে অনুদান দিয়ে থাকে।
এনসিএসএসআর প্রকল্পের উদ্দেশ্য :
খেলোয়াড়দের দক্ষতা বাড়াতে বিভিন্ন বৈজ্ঞানিক পন্থার ব্যবহার
খেলোয়াড়রা যাতে দীর্ঘদিন ধরে প্রতিযোগিতায় টিকে থাকতে পারেন তার জন্য সাহায্য করা এবং খেলোয়াড়রা যাতে সর্বোচ্চ দক্ষতা অর্জন করতে পারেন সেটি নিশ্চিত করা।
ক্রীড়া বিজ্ঞান সম্পর্কিত তথ্য প্রচার
প্রয়োজনীয় খাদ্য উপাদান এবং দেশজ পদ্ধতিতে বিভিন্ন প্রস্তুতির পরীক্ষা-নিরীক্ষা ও শংসাপত্র প্রদান
আর্য়ুবেদ/হোমিওপ্যাথি ওষুধের ব্যবহারের মাধ্যমে ক্রীড়া ক্ষেত্রে দক্ষতা বাড়ানো
খেলতে গিয়ে আঘাত পেলে চোট সারাবার জন্য প্রয়োজনীয় ব্যবস্থা
এনসিএসএসআর প্রকল্পের মাধ্যমে শিক্ষা প্রতিষ্ঠানকে সাহায্য করার উদ্দেশ্যঃ-
কয়েকটি বিশ্ববিদ্যালয়ে ক্রীড়া বিজ্ঞান নিয়ে এমএসসি পাঠক্রম চালু করা
নির্বাচিত কয়েকটি মেডিকেল কলেজে খেলাধুলা সংক্রান্ত ওষুধপত্রের ওপর পড়াশোনার জন্য ডিপ্লোমা ও এমডি পাঠক্রম চালু করা
ক্রীড়া বিজ্ঞান ও ওষুধের মাধ্যমে খেলোয়াড়দের দক্ষতা বাড়ানো
খেলার সময় আঘাত পেলে খেলোয়াড়দের বিজ্ঞানসম্মতভাবে চোট সারানোর জন্য প্রয়োজনীয় ব্যবস্থা করা
ক্রীড়া বিজ্ঞান ও খেলাধুলার সময় ব্যবহৃত ওষুধের বিষয়ে মৌলিক এবং প্রায়োগিক গবেষণা
এরফলে ক্রীড়া বিজ্ঞান এবং খেলাধুলার কাজে ব্যবহৃত ওষুধের ক্ষেত্রে দক্ষ মানব সম্পদ বৃদ্ধি পাবে এবং বিদেশের বিশেষজ্ঞদের ওপর নির্ভরতা কমবে
লোকসভায় আজ এক প্রশ্নের লিখিত জবাবে এই তথ্য জানিয়েছেন যুব বিষয়ক ও ক্রীড়া মন্ত্রী শ্রী অনুরাগ সিং ঠাকুর।
CG/CB/NS
(Visitor Counter : 170
প্রতিরক্ষামন্ত্রক
ভারতীয় নৌবাহিনী প্রথম দফায় দুটি এমএইচ-৬০ আর মাল্টি রোল হেলিকপ্টার হাতে পেয়েছে
নয়াদিল্লী, ১৭ জুলাই, ২০২১
শুক্রবার  সান দিয়াগোয় নর্থ আইল্যান্ডে নৌ বিমান ঘাঁটিতে আয়োজিত এক অনুষ্ঠানে মার্কিন নৌ বাহিনীর কাছ থেকে ভারতীয় নৌ বাহিনী প্রথম দফায় দুটি এমএইচ-৬০ আর মাল্টি রোল হেলিকপ্টার হাতে পেয়েছে।ভারতীয় নৌ বাহিনীর পক্ষে আমেরিকায় নিযুক্ত ভারতীয় রাষ্ট্রদূত তরণজীৎ সিং সন্ধু আনুষ্ঠানিকভাবে মার্কিন নৌ বাহিনীর কাছ থেকে এই হেলিকপ্টারগুলি গ্রহণ করেন । অনুষ্ঠানে হেলিকপ্টারে তথ্য বিনিময়ের সময় উপস্থিত ছিলেন মার্কিন নৌ বাহিনীর ন্যাভাল এয়ারফোর্সের কমান্ডার ভাইস অ্যাডমিরাল কেনেথ হোয়াইটসেল এবং ভারতীয় নৌ বাহিনীর ডেপুটি চিফ অফ ন্যাভাল স্টাফ  ভাইস অ্যাডমিরাল রভনিত সিং।
আমেরিকার লকহিড মার্টিন কর্পোরেশন এই এনএইচ-৬০ আর হেলিকপ্টার তৈরি করেছে। অ্যাভায়োনিক্স/সেন্সর যুক্ত অত্যাধুনিক প্রযুক্তিতে তৈরি এই হেলিকপ্টারগুলি যেকোন আবহাওয়ায় একাধিক অভিযানে সক্ষম। মার্কিন সরকারের কাছ থেকে এ ধরণের ২৪টি হেলিকপ্টার কেনার সিদ্ধান্ত নেওয়া হয়েছে । এই হেলিকপ্টারগুলিতে একাধিক ভারতীয় অনন্য সরঞ্জাম এবং অস্ত্র যুক্ত করা হবে। এমআরএইচ শ্রেণীভুক্ত এই ধরণের হেলিকপ্টারগুলি ভারতীয় নৌ বাহিনীতে যুক্ত হওয়ায় নৌ বাহিনীর ক্ষমতা আরও বাড়িতে তুলবে। প্রথম দফায় পাওয়া এই হেলিকপ্টারগুলি চালনার জন্য বর্তমানে একটি ভারতীয় দল আমেরিকায় প্রশিক্ষণ নিচ্ছে।
CG/SS/NS
(Visitor Counter : 189
প্রধানমন্ত্রীরদপ্তর
ছত্তিশগড়ের সুকমায় মাওবাদী হানার নিন্দা করলেন প্রধানমন্ত্রী
নতুনদিল্লি, ২২ মার্চ, ২০২০
প্রধানমন্ত্রী শ্রী নরেন্দ্র মোদী ছত্তিসগড়ের সুকমায় মাওবাদী হামলার কঠোরভাষায় নিন্দা করেন। এই হামলায় যে সব নিরাপত্তাবাহিনীর সদস্য শহীদ হয়েছেন, তিনি তাঁদের প্রতি শ্রদ্ধা জানান। এক ট্যুইট বার্তায় প্রধানমন্ত্রী বলেন, “ স্বজনহারা পরিবারগুলির প্রতি সমবেদনা জানাই। যারা আহত হয়েছেন, তাঁদের দ্রুত আরোগ্য কামনা করি,” ।
CG/CB
(Visitor Counter : 86
রেলমন্ত্রক
হাইস্পীড রেল করিডর
নয়াদিল্লি, ১১ ফেব্রুয়ারি, ২০২২
বর্তমানে মুম্বাই-আমেদাবাদ হাইস্পীড রেল ঘোষিত এ ধরনের একমাত্র প্রকল্প, যেটি জাপান সরকারের কারিগরি ও আর্থিক সহায়তায় রূপায়িত হচ্ছে। হাইস্পীড এই রেল প্রকল্পের জন্য বন্যপ্রাণ, উপকূলবর্তী এলাকা এবং অরণ্য দপ্তরের যাবতীয় ছাড়পত্র মিলেছে। প্রকল্প রূপায়ণের জন্য ১৩৯৬ হেক্টর জমির মধ্যে ১১৯৩ হেক্টর জমি অধিগ্রহণের কাজ শেষ হয়েছে। সমগ্র প্রকল্প রূপায়ণের জন্য ২৭টি কন্ট্রাক্ট প্যাকেজ দেওয়া হবে। বর্তমানে ১২টি প্যাকেজ দেওয়া হয়েছে এবং ৩টি প্যাকেজের দরপত্র দেওয়ার প্রক্রিয়া চলছে। এছাড়াও, ৪টি প্যাকেজের জন্য দরপত্র আহ্বান করা হয়েছে। এই প্রকল্পে গুজরাট এবং দাদরা ও নগর হাভেলীর মধ্যে ৩৫২ কিলোমিটার অংশের মধ্যে ৩৪২ কিলোমিটারের প্রাথমিক কাজ ইতিমধ্যেই শুরু হয়েছে। জমি অধিগ্রহণ এবং যাবতীয় বোঝাপড়ার কাজ সম্পূর্ণ হওয়ার পরই এই প্রকল্পের মোট খরচ ও সময়সীমার বিষয়টি স্থির করা যাবে।
মন্ত্রক ৭টি হাইস্পীড রেল করিডর প্রকল্পের জন্য প্রাথমিক সমীক্ষা ও বিস্তারিত প্রকল্প প্রতিবেদন তৈরির কাজ শুরু করেছে। এই ৭টি রেল করিডর হ’ল : দিইলি-বারাণসী, দিল্লি-অমৃতসর, দিল্লি-আমেদাবাদ, মুম্বাই-নাগপুর, মুম্বাই- হায়দরাবাদ, চেন্নাই-ব্যাঙ্গালোর-মহীশূর এবং বারাণসী-হাওড়া।
রাজ্যসভায় আজ এক লিখিত জবাবে একথা জানান রেল মন্ত্রী শ্রী অশ্বিনী বৈষ্ণব।
CG/BD/SB
(Visitor Counter : 91
রেলমন্ত্রক
রেল মন্ত্রক পিআরএস কাউন্টার থেকে কাটা টিকিট বাতিলের সময়সীমা ছ’মাসের বেশি করেছে এবং ২১শে মার্চ থেকে ৩১শে জুলাই পর্যন্ত সময়কালে রিজার্ভেশন কাউন্টারে টিকিটের ভাড়া ফেরৎ পাওয়া যাবে;
নিয়মিত টাইম টেবিল অনুযায়ী যেসব ট্রেন বাতিল করা হয়েছে, সেগুলির ক্ষেত্রেই এই নিয়ম প্রযোজ্য
নয়াদিল্লি, ০৭ জানুয়ারি, ২০২১
রেল মন্ত্রক পিআরএস কাউন্টার থেকে কাটা টিকিট বাতিল করার সময়সীমা ছ’মাস থেকে বাড়িতে নয় মাস পর্যন্ত করেছে। ২০২০’র ২১শে মার্চ থেকে ৩১শে জুলাই পর্যন্ত যাঁদের টিকিট কাটা ছিল, তাঁরা রিজার্ভেশন কাউন্টার থেকে টাকা ফেরৎ পাবেন। এই নিয়ম টাইম টেবিলে থাকা নিয়মিত ট্রেনগুলির জন্যই প্রযোজ্য। যদি কেউ ১৩৯ অথবা আইআরসিটিসি ওয়েবসাইট থেকে টিকিট বাতিল করেন, তা হলে যাত্রা শুরুর দিনের থেকে নয় মাসের মধ্যে সেই টিকিট বাতিল করা যাবে।
যাত্রার দিনের থেকে ছ’মাস পরও অনেক যাত্রী জোনাল রেলওয়ে দপ্তরে টিডিআর অথবা সাধারণ দরখাস্তর মাধ্যমে ক্লেইম অফিসে টাকা ফেরৎ পাওয়ার জন্য আবেদন করেছিলেন। এখন নতুন এই নিয়মের ফলে সংশ্লিষ্ট যাত্রীরা টাকা ফেরৎ পাবেন।
কোভিড-১৯ এর ফলে উদ্ভূত পরিস্থিতিতে টিকিট বাতিল ও টাকা ফেরৎ পাওয়ার এটি সর্বাঙ্গীণ নীতি-নির্দেশিকা রেল প্রকাশ করেছিল। সেই নিয়ম অনুযায়ী, যাত্রা শুরুর দিন থেকে ছ’মাস পর্যন্ত পিআরএস কাউন্টার টিকিট, ১৩৯ – এর মাধ্যমে বা আইআরসিটিসি ওয়েবসাইটের মাধ্যমে টিকিট বাতিল করার সুযোগ দেওয়া হয়েছিল।
নির্বাচনকমিশন
পশ্চিমবঙ্গ ও কেরালা থেকে রাজ্যসভায় উপনির্বাচন
নতুন দিল্লি, ৩১ অক্টোবর, ২০২১
পশ্চিমবঙ্গ ও কেরালা থেকে রাজ্যসভায় দুটি শূন্য আসনে উপনির্বাচনের দিনক্ষণ ঘোষণা করা হয়েছে। পশ্চিমবঙ্গ থেকে রাজ্যসভার সদস্য শ্রীমতী অর্পিতা ঘোষ এবং কেরালা থেকে শ্রী জোশ কে মণি ইস্তফা দেওয়ায় এই দুটি সদস্য পদ শূন্য হয়। নির্বাচন কমিশন এই দুটি শূন্য পদে উপনির্বাচনের জন্য আগামী ৯ নভেম্বর বিজ্ঞপ্তি জারি করবে। কমিশনের তরফে গত ২৮ মে এক প্রেস বিজ্ঞপ্তি জারি করে বলা হয়, দেশে কোভিড-১৯-এর দ্বিতীয় ঢেউয়ের দরুণ সিদ্ধান্ত হয়েছে যে, এই পরিস্থিতিতে উপনির্বাচন আদৌ যুক্তিযুক্ত নয়। এরপর, কমিশন পরিস্থিতির পর্যালোচনা করে এবং সব দিক খতিয়ে দেখে কেরালার পাশাপাশি পশ্চিমবঙ্গ থেকে রাজ্যসভার শূন্য পদে উপনর্বাচনের সিদ্ধান্ত নেয়।
সেই অনুযায়ী, রাজ্যসভার ওই দুটি শূন্য পদে উপনির্বাচনের জন্য আগামী ৯ নভেম্বর বিজ্ঞপ্তি জারি হবে। মনোনয়নপত্র জমা দেওয়ার শেষ তারিখ আগামী ১৬ নভেম্বর। জমাপড়া মনোনয়নপত্রগুলি ১৭ নভেম্বর খতিয়ে দেখা হবে। প্রার্থীপদ প্রত্যাহারের শেষ দিন স্থির হয়েছে ২২ নভেম্বর। ভোট নেওয়া হবে আগামী ২৯ নভেম্বর। ভোট গ্রহণের সময় সকাল ৯টা থেকে বিকেল ৪টে। সেদিনই বিকেল ৫টা থেকে ভোট গণনা করা হবে। কমিশনের পক্ষ থেকে বলা হয়েছে, আগামী পয়লা ডিসেম্বরের মধ্যে যাবতীয় নির্বাচনী প্রক্রিয়া শেষ করতে হবে।
এদিকে, এই দুই রাজ্যের মুখ্যসচিবদের কমিশনের পক্ষ থেকে নির্দেশ দিয়ে বলা হয়েছে, যাবতীয় কোভিড-১৯ বিধি বলবত করে ভোটগ্রহণ প্রক্রিয়া শেষ করার জন্য একজন উচ্চপদস্থ আধিকারিককে নিয়োগ করতে হবে।
(CG/BD/AS/
জলশক্তি মন্ত্রক
আসন্ন বর্ষার প্রেক্ষিতে জলশক্তি অভিযানের প্রস্তুতি
নতুন দিল্লি, ২৮ এপ্রিল, ২০২০
আসন্ন বর্ষার প্রেক্ষিতে জলশক্তি অভিযানের প্রস্তুতি জোরদার করা হচ্ছে ।দেশে ‘জলশক্তি অভিযান’কে বর্তমান স্বাস্থ্যসঙ্কট মোকাবিলায় এবং গ্রামীণ অর্থনীতিকে বিভিন্ন উপায়ে উজ্জীবিত করতে নানা উদ্যোগ নেওয়া হচ্ছে। এ বছর কোভিড -১৯ জরুরী অবস্থার প্রেক্ষিতে গ্রামাঞ্চলের বৃহৎ শ্রমশক্তির বিষয়টিকে মনে রেখে ‘জলশক্তি অভিযান’কে আসন্ন বর্ষায় সফল করে তোলার জন্য তত্পরতা শুরু হয়েছে।
এর প্রথম পদক্ষেপ হিসেবে গ্রামোন্নয়ন বিভাগ, জল সম্পদ বিভাগ, নদী উন্নয়ন ও গঙ্গা পুনর্জীবন বিভাগ, ভূমি সম্পদ বিভাগ এবং পানীয় জল ও স্যানিটেশন বিভাগের পক্ষ থেকে সকল রাজ্য ও কেন্দ্রশাসিত অঞ্চলগুলির মুখ্য সচিবদের একটি সার্বিক পরামর্শপত্র পাঠানো হয়েছে। রাজ্য ও কেন্দ্রশাসিত অঞ্চলগুলিতে এবছর আসন্ন বর্ষার আগে জল সংরক্ষণ এবং পুনরুজ্জীবনের জন্য যে প্রস্তুতি নেওয়া উচিত তা আমাদের দেশের জন্য অত্যন্ত গুরুত্বপূর্ণ।
গতবছর ‘জলশক্তি অভিযান’ চালু হওয়ায় সারা দেশে ২৫৬টি খরাপ্রবণ জেলা উপকৃত হয়েছে। এই ‘অভিযান’ সংশ্লিষ্ট সকলকে জল সংরক্ষণ অভিযানে সামিল করে একটি গণআন্দোলনের রূপ দেওয়ায় সারা দেশেএর ইতিবাচক প্রভাব চোখে পড়ে। গতবছর কেন্দ্রীয় সরকার, রাজ্য সরকারগুলি,বিভিন্ন নাগরিক সমাজ সংস্থা এবং পঞ্চায়েতি রাজ প্রতিষ্ঠানের সম্মিলিত উদ্যোগে এই অভিযানে সাড়ে ছয় কোটিরও বেশি মানুষ অংশ নেন। পঁচাত্তর লক্ষেরও বেশি ঐতিহ্যবাহী দীঘিসহ অনেক পুকুর ও অন্যান্য জলাশয় সংস্কার করা হয়েছিল এবং প্রায় এক কোটি জল সংরক্ষণ ও বৃষ্টির জল সংরক্ষণযোগ্য জলাধারের কাঠামো তৈরি করা হয়েছিল।
এই বিপুল অংশগ্রহণে উত্সাহিত হয়ে এবছরের জন্য আরও বিস্তৃত এবং নিবিড় অভিযানের কৌশল পরিকল্পনা করা হয়েছিল। কিন্তু বর্তমান স্বাস্থ্যসংকটের ফলে এই গ্রীষ্মে কেন্দ্রীয় সরকারের আধিকারিকদের এই অভিযানে সামিল করা হবে না। এই পরিপ্রেক্ষিতে,এবছর বর্ষায় বৃষ্টির জল সংরক্ষণের জন্য আগের জলাধারগুলিকে অনুকূলভাবে ব্যবহার করতে হবে এবং সেজন্য প্রস্তুতিমূলক কর্মকাণ্ড শুরু হয়েছে কিনা তা নিশ্চিত করতে হবে।
কেন্দ্রীয় স্বরাষ্ট্র মন্ত্রক এবার লকডাউনের ফলে মনরেগা প্রকল্পের কাজের মাধ্যমে সেচ ও জল সংরক্ষণ এবং পানীয় জল এবং স্যানিটেশনের কাজকে অগ্রাধিকার দেওয়ার অনুমতি দিয়েছে। সেচ ও জল সংরক্ষণ খাতে কেন্দ্রীয় ও রাজ্য খাতের প্রকল্পগুলিকেও মনরেগা প্রকল্পের কাজের মাধ্যমে এগিয়ে নিয়ে যাওয়ার অনুমতি দেওয়া হয়েছে। তবে সমস্ত শ্রমিক ও সুপারভাইজাররা যাতে যথাযথ সামাজিক দূরত্ব বজায় রাখেন, মাস্ক পরেন এবং অন্যান্য প্রয়োজনীয় সতর্কতা কঠোরভাবে প্রয়োগ করেন তা নিশ্চিত করতে হবে।
ঐতিহ্যবাহী জলাশয়গুলির পুনর্জীবন, সমস্ত জলাশয়, হ্রদ ও পুকুরকে অবৈধ জবরদখল থেকে মুক্ত করা, সেগুলিতে জল আসাযাওয়ার পথগুলি সংস্কার করাকে অগ্রাধিকার হিসাবে গ্রহণ করা যেতে পারে। একইভাবে অভিযানকে উৎসাহ জুগিয়ে নদী অববাহিকা ব্যবস্থাপনার মাধ্যমে দুই পাড়ের জনগণের অংশগ্রহণের মাধ্যমে ছোট ছোট নদীগুলি সংস্কারের কাজ শুরু করা যেতে পারে। এই ধরণের কর্মসূচি গ্রামাঞ্চলে জলের উৎসের স্থায়িত্ব নিশ্চিত করবে।এভাবে জলশক্তি মন্ত্রক চলমান জল জীবন মিশনকে আরও শক্তিশালী করবে। তাছাড়াও জল জীবন মিশনের জন্য স্থানীয় পঞ্চায়েতগুলির গ্রামোন্নয়ন পরিকল্পনা  অনুযায়ী গ্রামীণ কর্মসূচিগুলিকে একটি পাকাপোক্ত পরিকাঠামো প্রদান করবে
(CG/SB
মানবসম্পদবিকাশমন্ত্রক
কেন্দ্রীয় স্বরাষ্ট্র মন্ত্রক সারা দেশ জুড়ে ৩০০০ সি বি এস ই অনুমোদিত বিদ্যালয়কে, সি বি এস ইর বোর্ড পরীক্ষার উত্তর পত্র মূল্যায়নের কেন্দ্র হিসেবে খোলার অনুমতি দিয়েছে
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল নিশাঙ্ক বলেছেন,এই অনুমতি পাওয়ায়,দ্রুত ২.৫ কোটি উত্তর পত্র মূল্যায়ন করা সম্ভব হবে
নতুন দিল্লি, ৯ই মে, ২০২০
কেন্দ্রীয় স্বরাষ্ট্র মন্ত্রক সারা দেশ জুড়ে ৩০০০ সি বি এস সি অনুমোদিত বিদ্যালয়কে,সি বি এস ইর বোর্ড পরীক্ষার উত্তর পত্র মূল্যায়নের কেন্দ্র হিসেবে খোলার অনুমতি দিয়েছে।কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল নিশাঙ্ক এই অনুমতি মেলায় স্বরাষ্ট্র মন্ত্রককে ধন্যবাদ জানান। তিনি বলেন, দেশের বিভিন্ন অংশে অবস্থিত ৩০০০ সি বি এস ইর অনুমোদিত বিদ্যালয় চিহ্নিত করা হয়েছে। শুধুমাত্র বোর্ড পরীক্ষার উত্তর পত্র মূল্যায়নের জন্য এই বিদ্যালয় গুলিকে খোলার জন্য বিশেষ অনুমতি দেওয়া হবে।
শ্রী নিশাঙ্ক আশা প্রকাশ করেন যে এই অনুমতি পাওয়ায় দ্রুত ২.৫ কোটি উত্তর পত্র মূল্যায়ন সম্ভব হবে। তিনি জানান পরীক্ষার ফল প্রকাশ হবে বাকি থাকা বোর্ড পরীক্ষা নেওয়ার পর।উল্লেখ্য,বোর্ডের বাকি পরীক্ষা গুলি নেওয়া হবে ১লা জুলাই থেকে ১৫ ই জুলাই,২০২০ এর মধ্যে।
(CG/PPM
প্রধানমন্ত্রীরদপ্তর
রবীন্দ্র জয়ন্তীতে গুরুদেবকে শ্রদ্ধার্ঘ্য প্রধানমন্ত্রীর
নয়াদিল্লি, ৯ মে, ২০২৩
প্রধানমন্ত্রী শ্রী নরেন্দ্র মোদী রবীন্দ্র জয়ন্তীতে গুরুদেবের প্রতি শ্রদ্ধা জানিয়েছেন।
প্রধানমন্ত্রী এক ট্যুইটে বলেছেন;
“রবীন্দ্র জয়ন্তীতে গুরুদেবের প্রতি আমি শ্রদ্ধা জানাচ্ছি। শিল্প থেকে সংগীত এবং শিক্ষা থেকে সাহিত্য সহ বিভিন্ন ক্ষেত্রে তিনি উল্লেখযোগ্য অবদান রেখে গেছেন। সমৃদ্ধ, প্রগতিশীল এবং উজ্জ্বল ভারত গড়ার লক্ষ্যে আমরা তাঁর ভাবনা-চিন্তাকে পরিপূর্ণ রূপ দিতে অঙ্গীকারবদ্ধ।”
PG/MP/NS
(
জাহাজচলাচলমন্ত্রক
গঙ্গায় প্রতিমা নিরঞ্জনের পর নদী থেকে কাঠামো তুলতে কলকাতার শ্যামা প্রসাদ বন্দরের সহায়তা
কলকাতা, ১৬ই অক্টোবর, ২০২১
চারদিন ধরে যথাযথ রীতি নীতি মেনে উৎসাহ, উদ্দীপনার সঙ্গে দুর্গা পুজো উদযাপিত হয়েছে। শুক্রবার বিজয়া দশমীর মধ্য দিয়ে উৎসবের পরিসমাপ্তি ঘটে। এই দিন থেকে প্রতিমা বিসর্জন শুরু হয়েছে। বৃহত্তর কলকাতায় গঙ্গা নদীতে বেশির ভাগ নিরঞ্জন হওয়ায় নদীর জল দূষিত হয়।
দূষণ প্রতিরোধে বিগত বছরগুলির মতো এবছরেও কলকাতার শ্যামা প্রসাদ মুখোপাধ্যায় বন্দর মূর্তির কাঠামোগুলিকে বাবুঘাটের বাজে কদমতলা ঘাট এবং জাজেস ঘাট থেকে তুলতে সহায়তা করছে। ২০১০ সাল থেকে দুর্গা পুজো এবং কালীপুজোর সময় এই ব্যবস্থা চলে আসছে।
কন্ট্রাক্টররা বাজে কদমতলা ঘাট এবং জাজেস ঘাটে পন্টুন মাউনটেড ক্রেন , যন্ত্র চালিত নৌকা , দড়ি দিয়ে বিভিন্ন জায়গা ঘিরে দেওয়া, প্রতিটি ঘাটে লঞ্চের ব্যবস্থা করা এবং ২০ জন অদক্ষ শ্রমিক ও ২ জন সুপারভাইজারকে নিযুক্ত করেছেন। এরা প্রতিমা বিসর্জনের সঙ্গে সঙ্গে কাঠামোগুলিকে তুলে নদীর পাড়ে নিয়ে আসছেন। এর পর অপেক্ষারত লরিতে কাঠামোগুলি পুনর্ব্যবহারের জন্য তুলে দেওয়া হচ্ছে। নিমতলা ঘাটেও একাজে সহায়তার জন্য ৪ জন অদক্ষ শ্রমিক নিয়োজিত রয়েছেন। এবছর দুর্গা প্রতিমা বিসর্জেনের জন্য ৪ দিন এবং কালী প্রতিমা বিসর্জনের জন্য ৪ দিন – অর্থাৎ মোট ৮ দিন এই ব্যবস্থা থাকবে।
CG/CB/SFS
ছবির শিরোনাম – বিগত বছরগুলির মতো এবছরও বাজে কদমতলা ঘাট এবং জার্জেস ঘাট থেকে বিসর্জনের পর প্রতিমার কাঠামো তুলতে কলকাতার শ্যামাপ্রসাদ মুখোপাধ্যায় বন্দর কর্তৃপক্ষ সহায়তা করছে।
(Visitor Counter : 127